《冷岩行赋冷岩相公所居》
金朝·周昂

或为盂，或为钟，人心自异山本同。天清云远望不极，小孤宛在江流中。

涧之毛，可筐筥，山之木，可斤斧。惟有白云高崔巍，风吹不消自太古。

岘山何奇，羊子所攀。东山何秀，谢公往还。今尔胡为藉甚乎人间，于嗟乎冷山。

作者简介：（?—1211）真定人，字德卿。年二十四进士擢第。调南和主簿。有异政。拜监察御史。以诗得罪，废谪十余年。起为隆州都军，以边功召为三司官。大安三年，权行六部员外郎，从完颜承裕军御蒙古。易州陷落时死难。